Darren Hayes

Darren Stanley Hayes (* 8. máj 1972, Brisbane, Queensland, Austrália) známy svojim pôsobením v austrálskej skupine Savage Garden je austrálsky spevák, skladateľ, hudobný producent a autor hudby. Počas jeho pôsobenia v hudobnom duu Savage Garden (1993–2001), naspieval niekoľko hitov, vrátane „Truly Madly Deeply“ a „I Knew I Loved You“. Po rozpade dua vydal niekoľko sólových albumov, vrátane Spin (2002) a Homosexual (2022). 

 Životopis 

Darren Hayes bol najmladším z troch detí v rodine a zároveň najtalentovanejším. Ako jedenásťročný začal spievať v zbore, zaujímal sa o hudbu a počúval miestne skupiny. Pravidelne účinkoval v školských divadelných predstaveniach.

Neskôr nastúpil na pedagogickú školu, kde študoval dva roky, ale rozhodol sa pre hudobnú kariéru. Daniel Jones hľadal vokalistu pre svoju skupinu, a Hayes bol jediný, kto sa ozval, hoci nemal žiadne skúsenosti s profesionálnym spievaním. 

Hayes bol v rokoch 1993 až 2001 spevákom popového dua Savage Garden, ktoré tvoril spolu s Danielom Jonesom. Duo dosiahlo celosvetový úspech vďaka kombinácii chytľavých melódií, výrazného hlasu Hayesa a produkčne dokonalých skladieb Jonesa. Ich debutový album Savage Garden (1997) obsahoval hity ako „Truly Madly Deeply“, ktorý sa stal medzinárodným fenoménom, a „I Want You“, pričom oba singly sa dostali do popredia hitparád v Austrálii, USA aj Európe. Druhý album Affirmation (1999) potvrdil ich popularitu, priniesol úspešné skladby „I Knew I Loved You“ a „The Animal Song“ a ukázal ich schopnosť tvoriť emotívne, melodicky silné piesne. Po intenzívnom turné a niekoľkých rokoch spolupráce sa duo v roku 2001 rozpadlo, pričom Hayes sa rozhodol pokračovať v hudobnej kariére ako sólový umelec a rozvíjať vlastný hudobný štýl. 
vľavo|náhľad|274x274bod|Hayes v roku 2012. 
Po rozpade Savage Garden začal Hayes sólovú kariéru. Debutový album Spin (2002) pripravoval pod vedením Waltera Afanasieffa, ktorý napísal a produkoval väčšinu materiálu. Singel „Insatiable“ sa rýchlo dostal na vrchol austrálskej hitparády a zaujímavé umiestnenie zaznamenal aj v americkom Top 40. O dva roky neskôr vydal druhý album The Tension and the Spark (2004), ktorý si celý písal a produkoval sám, no komerčne bol menej úspešný.

V roku 2007 vyšiel tretí album This Delicate Thing We’ve Made vo štýle synth-pop, dvojalbum, ktorý dosiahol 3. miesto v austrálskych rebríčkoch. 

Písal piesne pre iných umelcov, no čoskoro sa rozhodol venovať vlastnej hudbe a vydal štvrtý sólový album Secret Codes and Battleships (2011), ktorý kritici ocenili, aj keď dosiahol len 10. miesto v Austrálii. Spolupracoval aj na skladbe „No More Tears On The Dancefloor“ pre album Two skupiny Anders|Fahrenkrog (2011). Po turné v roku 2012 sa odmlčal, tvoril komediálne podcasty a v roku 2015 oznámil odchod z hudobného priemyslu, hoci naďalej zdieľal videá so spievaním. V roku 2020 nahradil novú verziu hitu „Truly Madly Deeply“, a v januári 2022 vydal singel „Let’s Try Being in Love“, ktorý sa dostal do britskej hitparády. V októbri 2022 vyšiel jeho album Homosexual, ktorý nahrával úplne sám a kritici ho prijali veľmi pozitívne. 

Hayes sa otvorene hlási k homosexualite a svoj život zdieľa s dôrazom na úprimnosť a autenticitu. V minulosti vyrastal v ťažkom prostredí – jeho otec bol alkoholik a doma dochádzalo k násiliu, čo Hayes opakovane spomínal. Má staršiu sestru Tracey a staršieho brata Petra. Hayes je známy tým, že svoje súkromie čiastočne chráni, ale zároveň otvorene hovorí o svojich vzťahoch a osobných skúsenostiach, napríklad vo svojej pripravovanej knihe memoárov Unlovable (2024). Otvorene hovoril o svojich psychických problémoch, vrátane depresie a úzkosti, či skúseností s traumatickým detstvom. Vo svojich memoároch a rozhovoroch zdôrazňuje dôležitosť sebaprijatia, terapie a otvoreného rozprávania o duševnom zdraví.

 Iné projekty 


 Zdroj 

Kategória:Austrálski speváci elektronickej hudby
Kategória:Austrálski rockoví speváci
Kategória:Austrálski popoví speváci
Kategória:Interpreti Columbia Records
Kategória:Austrálske LGBT osobnosti